cyanic-selkie/wikianc huggingface dataset:
เทคโนโลยียานยนต์
เทคโนโลยีเพื่อความสะดวกสบาย
ในปัจจุบันระบบนี้ได้ถูกพัฒนาขึ้นไปอีก เป็นระบบครูสคอนโทลแบบปรับความเร็วอัตโนมัติ (Adaptive Cruise Control) ซึ่งรถจะลดความเร็วลงอัตโนมัติ เมื่อตรวจพอสิ่งที่อยู่ ด้านหน้า โดยระบบจะลดความเร็วของรถให้เท่ากับรถคันหน้า และรักษาระยะห่างที่คงที่ ขึ้นอยู่ กับความเร็ว จนกว่ารถคันหน้าจะหลบไป ระบบจึงจะเร่งให้ความเร็วกลับมาอยู่ในระดับเดิมที่ตั้งไว้ โดยอัตโนมัติ
เทคโนโลยีการสื่อสารในรถยนต์
สำหรับปี 2017 นี้ ผู้ที่ใช้รถยนต์วอลโว่จะสามารถพูดคุยกับรถยนต์ของพวกเขาได้โดยผ่านทางอุปกรณ์ที่ถูกติดตั้งภายในรถยนต์ จะสามารถควบคุมรถยนต์ได้ ผ่านทาง Microsoft Band 2 สายรัดข้อมืออัจฉริยะ ที่ถูกคิดค้นขึ้นมาเพื่อใช้สั่งการรถยนต์ คุณจะสามารถควบคุมรถยนต์ของคุณได้จากระยะไกล ไม่ว่าจะเป็นการปลดล็อกประตู การควบคุมการทำงานของระบบปรับอากาศ ระบบไฟต่างๆ หรือแม้กระทั่งการสั่งสตาร์ทเครื่องยนต์ การทำงานทั้งหมดนี้สามารถสั่งการได้ด้วยเสียงของคุณเอง Volvo และ Microsoft ตั้งใจที่จะนำเสนอเทคโนโลยีนี้ในช่วงเริ่มต้นฤดูใบไม้ผลิ แต่เทคโนโลยีนี้จะพร้อมลงตลาดให้ได้ใช้งานเฉพาะในตลาด สหรัฐอเมริกา, ประเทศในทวีปยุโรป, รัสเซีย, แคนาดา และจีน ถือเป็นอีกหนึ่งเทคโนโลยีที่ถูกพัฒนาร่วมกัน เพื่อเพิ่มความสะดวกสบายให้กับเจ้าของรถไม่มากก็น้อยทีเดียว
เทคโนโลยีการขับเคลื่อน
นวัตกรรมใหม่ รถพลังงาน Hydrogen ได้ถูกผลิตขึ้นจริงแล้วโดย Toyota’s Mirai ที่ รัฐ California ในประเทศสหรัฐอเมริกา ใช้ชื่อรุ่นว่า FCV Plus ในปีหน้าก็คาดการณ์ไว้ว่าจะมีรถสุดเจ๋งที่ว่านี้ประมาณ 3,000 คันวิ่งอยู่ในประเทศสหรัฐอเมริกา แม้แต่รถยนต์ที่ใช้น้ำเป็นเชื้อเพลิงในประเทศอิสารเอลที่สามารถใช้ได้ทั้งพลังงานไฟฟ้าและ Hydrogen ในคันเดียวกันที่ได้มีการเปิดตัวไปแล้วด้วยเช่นกัน ถึงแม้ว่ารถยนต์พลังงาน Hydrogen จะยังไม่ได้รับการผลิตอย่างแพร่หลายแต่ก็แสดงให้เห็นถึงความก้าวหน้าของเทคโนโลยีและการตระหนักอย่างจริงจังเรื่องของพลังงานทางเลือกที่จะทำให้เราประหยัดพลังงานมากขึ้นในอนาคต
ระบบอัตโนมัติ
รถขับเคลื่อนอัตโนมัติของ Mitsubishi สามารถจอดรถให้เราได้เลยโดยเฉพาะในเมืองที่หาที่จอดรถยากหรือบางทีเราเจอแต่ที่แคบๆ ที่เราต้องใช้เวลานานในการจอด ทำให้เสียเวลามากและอาจทำให้เกิดอุบัติเหตุเนื่องจากการเบียดหรือชนสิ่งของบริเวณนั้น หลังจากนี้เราแค่ไปถึงที่หมาย สั่งให้รถจอดด้วยตัวมันเอง แล้วเราก็เดินไปทำธุระได้อย่างสบายใจไม่ต้องเสียเวลาจอดรถกันอีกต่อไปแล้ว
นวัตกรรมรถยนต์สุดล้ำที่บอกรายละเอียดเส้นทางบนกระจกหน้ารถ
นวัตกรรมรถยนต์สุดล้ำที่บอกรายละเอียดเส้นทางบนกระจกหน้ารถ การเดินทางของเรามีรายละเอียดต่างๆ ปรากฏขึ้นบนกระจกหน้ารถแบบเลียลไทม์ นอกจากที่จะทำให้เราไม่ต้องละสายตาจากถนนแล้ว เรายังเห็นภาพจริงซ้อนทับกับ Holographic เหมือนการขับขี่ยานอวกาศในหนัง Sifi มันจะทำให้การขับขี่จะกลายเป็นเรื่องที่น่าสนุกและตื่นเต้นมากยิ่งขึ้นและเพิ่มความปลอดภัยความสะดวกในการขับขี่ ซึ่งบริษัท WayRay ได้สร้างระบบ Navion ขึ้นมาที่เฉพาะคนขับเท่านั้นที่จะมองเห็นภาพ Holographic ซึ่งทำให้การขับรถตอนกลางคืนมีความปลอดภัยมากยิ่งขึ้นด้วย ซึ่งนั่นทำให้เราคาดการณ์กันว่าในอนาคตอันใกล้นี้การเพิ่มรายละเอียดลงในภาพจริงและจะกลายเป็นเรื่องปกติของการขับขี่
นวัตกรรมของ Audi ในญี่ปุ่น
ในประเทศญี่ปุ่นได้สร้างนวัตกรรมใหม่ ที่มีเพียงแค่ประเทศญี่ปุ่นเท่านั้น ซึ่งเราจะสามารถหุงข้าวในรถได้ระหว่างการเดินทาง ด้วยหม้อหุงข้าวในรถยนต์ที่เราตังโปรแกรมได้ด้วยว่าให้สุขพอดีๆ ในช่วงเวลาไหน และยังมีโต๊ะพับที่เราสามารถจัดวางมื้ออาหารที่แสนพิเศษที่ว่านี้ได้อย่างพอเหมาะพอเจาะมีช่องวางของที่เราสามารถวางของได้ ไม่ว่าจะเป็นเก็บถ้วย ชาม ตะเกียบหรือแม้แต่ที่วางตะเกียบก็ตาม การออกแบบภายในที่เน้นความเป็นญี่ปุ่นแบบ Zen ที่เราสามารถสำผัสได้ถึงความละเมียดละมัยของเสื่อทาทามิในโทนสีแบบเอิร์ทโทนที่เน้นความเป็นธรรมชาติให้มากที่สุดที่น่าสนใจกว่านั้น ยังมีทัพพีไม้ไผ่ที่ประทับโลโก้ของ Audi เองเพื่อเป็นของพรีเมียมและเราสามารถเอามาใช้ได้จริงๆ เพิ่มมาให้กับรถด้วย
สฺวีโจว
สฺวีโจว (徐州) หรือในสมัยโบราณเรียกว่า เผิงเฉิง (彭城) เป็นเมืองใหญ่ในทางตะวันตกเฉียงเหนือของมณฑลเจียงซู สาธารณรัฐประชาชนจีน จากการสำรวจสำมะโนปี 2010 เมืองนี้มีประชากร 8,577,225 คน โดยอาศัยอยู่ในตัวเมือง 2,623,066 คน เป็นศูนย์กลางการคมนาคมของประเทศ และเป็นเมืองหน้าด่านที่สำคัญในภูมิภาคจีนตะวันออก สฺวีโจวเป็นเมืองศูนย์กลางของเขตเศรษฐกิจหฺวายไห่ (淮海经济区) และศูนย์กลางของเขตมหานครสฺวีโจว สฺวีโจวเป็นเมืองจุดเชื่อมต่อที่สำคัญของโครงการหนึ่งแถบหนึ่งเส้นทางของประเทศ และเป็นศูนย์กลางพลังงานใหม่ระดับนานาชาติ สฺวีโจวได้รับรางวัลชนะเลิศ เช่น เมืองพลเมืองดีแห่งชาติ (全国文明城市) และ Habitat Scroll of Honour award ของสหประชาชาติ
เมืองนี้ได้รับการกำหนดให้เป็นเมืองประวัติศาสตร์และวัฒนธรรมที่มีชื่อเสียงระดับชาติ (国家历史文化名城) มาตั้งแต่ปี 1986 ในด้านวัตถุโบราณ โดยเฉพาะอย่างยิ่งกองทัพดินเผา สุสาน และประติมากรรมรูปนูนในสมัยราชวงศ์ฮั่น
สฺวีโจวเป็นเมืองหนึ่งในบรรดา 500 เมืองที่มีผลการวิจัยทางวิทยาศาสตร์มากที่สุดในโลก จัดอันดับตาม Nature Index อีกทั้งเมืองนี้ยังเป็นที่ตั้งของมหาวิทยาลัยเหมืองแร่และเทคโนโลยีแห่งประเทศจีน ซึ่งเป็นมหาวิทยาลัยสำคัญระดับประเทศเพียงแห่งเดียวภายใต้โครงการ 211 ในนครสฺวีโจว และมหาวิทยาลัยวิจัยของรัฐที่สำคัญอื่น ๆ เช่น มหาวิทยาลัยครูเจียงซู วิทยาลัยการแพทย์สฺวีโจว และสถาบันเทคโนโลยีสฺวีโจว
เขตการปกครองในปัจจุบัน
นครระดับจังหวัดสฺวีโจวแบ่งออกเป็น 10 เขตการปกครองระดับอำเภอ ได้แก่ 5 เขต, 2 นครระดับอำเภอ และ 2 อำเภอ และแบ่งย่อยอีกเป็น 161 เขตการปกครองระดับตำบล ได้แก่ 63 แขวง และ 98 เมือง
Terebratalia
Terebratalia เป็นสกุลของแบรคิโอพอดที่อยู่ในวงศ์ Terebrataliidae.
สปีชีส์ของสกุลนี้พบในอเมริกาเหนือ ประเทศญี่ปุ่น
สปีชีส์ในสกุล ได้แก่:
.re
.re เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับเรอูนียง เริ่มใช้ครั้งแรกเมื่อ พ.ศ. 2540
วินัย สวัสดิวร
นายแพทย์วินัย สวัสดิวร อดีตประจำสำนักงานปลัดกระทรวงสาธารณสุข อดีตเลขาธิการสำนักงานหลักประกันสุขภาพแห่งชาติ (สปสช.) ท่านที่สอง ต่อจากนายแพทย์สงวน นิตยารัมภ์พงศ์ เลขาธิการผู้ก่อตั้ง สปสช. ได้ลาออกจากกระทรวงสาธารณสุขในตำแหน่งรองอธิบดีกรมการแพทย์ เพื่อมาบุกเบิกระบบหลักประกันสุขภาพร่วมกับ สปสช.ตั้งแต่ปี 2545 เป็นผู้ที่มีบทบาทสำคัญในการก่อตั้งสำนักงานหลักประกันสุขภาพในส่วนภูมิภาค (สปสช.สาขาเขต) การควบคุมราคาอุปกรณ์ทางการแพทย์ที่มีราคาแพงในระบบหลักประกันสุขภาพ จนทำให้ได้ราคาที่สมเหตุสมผล ส่งผลให้ผู้ป่วยเข้าถึงบริการได้เพิ่มขึ้นเป็นจำนวนมาก นอกจากนี้ยังริเริ่มโครงการเจ็บป่วยฉุกเฉินถึงแก่ชีวิต ไม่ต้องถามสิทธิ ใกล้ที่ไหน ไปที่นั่น หรือระบบ EMCO (EMergency Claim Online) ช่วยให้คนไทยที่ประสบอุบัติเหตุหรือเหตุฉุกเฉินถึงแก่ชีวิต สามารถเข้ารักษาในโรงพยาบาลที่ใกล้ที่สุดได้ โดยไม่ต้องเสียค่าใช้จ่าย และเป็นผู้ดำเนินโครงการจ่ายตรงให้แก่พนักงานและข้าราชการองค์กรปกครองส่วนท้องถิ่น ลดผลกระทบของข้าราชการ/พนักงาน อปท.ที่ต้องสำรองจ่ายไปก่อนกรณีไปรับบริการ ฯลฯ
ประวัติ
เกิดวันที่ 3 มกราคม พ.ศ. 2497 เป็นชาวบางปลาม้า จังหวัดสุพรรณบุรีโดยกำเนิด จบการศึกษาจากคณะแพทยศาสตร์ศิริราชพยาบาลรุ่นที่ 84 รับราชการครั้งแรกในตำแหน่งผู้อำนวยการโรงพยาบาลสมเด็จพระยุพราชเลิงนกทา จ.ยโสธร และขยับเข้าสู่การบริหารงานในหน่วยงานระดับจังหวัด ระดับกรม และก้าวสู่ตำแหน่งรองอธิบดี ก่อนที่จะลาออกจากราชการมาทำงานกับ สปสช.ในปี 2545 โดยเป็นเลขาธิการสำนักงานหลักประกันสุขภาพแห่งชาติตั้งแต่ปี พ.ศ. 2551 - 24 มิถุนายน พ.ศ. 2558 ก่อนถูกย้ายไปเป็นประจำสำนักงานปลัดกระทรวงสาธารณสุขในวันที่ 25 มิถุนายน พ.ศ. 2558 ให้นายแพทบ์ ประทีป ธนกิจเจริญรักษาราชการแทนเลขาธิการสำนักงานหลักประกันสุขภาพแห่งชาติ จนกระทั่งหมดวาระการดำรงตำแหน่งเลขาธิการสำนักงานหลักประกันสุขภาพในวันที่ 15 พฤษภาคม พ.ศ. 2559
เครื่องราชอิสริยาภรณ์
เครื่องราชอิสริยาภรณ์อันเป็นที่เชิดชูยิ่งช้างเผือก ชั้นประถมาภรณ์ช้างเผือก (ป.ช.)
Rectocalathis
Rectocalathis เป็นสกุลของแบรคิโอพอดที่อยู่ในวงศ์ Chlidonophoridae มีเพียงสปีชีส์เดียวคือ Rectocalathis schemmgregoryi.
ประเทศจีนในโอลิมปิกเยาวชนฤดูร้อน 2010
ประเทศจีน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติจีนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 68 คน ใน 19 ชนิดกีฬา ผลการแข่งขันครั้งนี้ประเทศจีนได้รับเหรียญรางวัลแบ่งเป็น 30 เหรียญทอง 16 เหรียญเงิน และ 5 เหรียญทองแดง รวมทั้งหมด 51 เหรียญ
กรีฑา
ผลการแข่งขันดังนี้ :
ตำแหน่งราชวงศ์อียิปต์โบราณ
ตำแหน่งราชวงศ์อียิปต์โบราณ เป็นหลักการขนานพระนามโดยมาตรฐานของฟาโรห์แห่งอียิปต์โบราณ ซึ่งเป็นสัญลักษณ์ของพระราชอำนาจในทางโลกและพระราขอำนาจศักดิ์สิทธิ์และยังทำหน้าที่เป็นพันธกิจในช่วงรัชสมัยของผู้ปกครอง (ถึงแม้ว่าบางครั้งจะมีการเปลี่ยนแปลงภายในรัชสมัยก็ตาม)
ตำแหน่งราชวงศ์ที่สมบูรณ์นั้นจะต้องประกอบด้วยพระนามจำนวนห้าพระนาม ซึ่งเพิ่งได้นำมาใช้เป็นประเพณีนิยมเมื่ออียิปต์เข้าสู่ช่วงสมัยราชอาณาจักรกลาง และยังคงใช้ตำแหน่งราชวงศ์จนถึงสมัยจักรวรรดิโรมัน
ที่มาของตำแหน่งราชวงศ์อียิปต์โบราณ
เพื่อให้ฟาโรห์ซึ่งทรงดำรงตำแหน่งอันศักดิ์สิทธิ์ที่ทรงสามารถเชื่อมโยงกับผู้คนและเทพเจ้าได้ จึงมีการสร้างคำคุณศัพท์พิเศษสำหรับผู้ปกครองในการขึ้นครองพระราชบัลลังก์ พระนามดังกล่าวยังใช้เพื่อแสดงคุณสมบัติและเชื่อมโยงไปยังดินแดนทางโลก โดยที่พระนามทั้งห้าพระนามได้รับการพัฒนามาหลายช่วงศตวรรษโดยเริ่มจากพระนามฮอรัส ซึ่งเป็นพระนามที่ระบุว่าผู้ปกครองพระองค์นั้น ๆ ทรงเป็นตัวแทนของเทพเจ้าฮอรัส พระนามเนบติเป็นส่วนที่สองของตำแหน่งราชวงศ์ ของอียิปต์บนและล่าง ซึ่งเป็นพระนามผู้ปกครองทรงอยู่ภายใต้การคุ้มครองของเทพสตรีสองพระองค์คือ เทพีเนคเบต และเทพีวาดเจต และเป็นพระนามที่เริ่มใช้ขึ้นในช่วงปลายราชวงศ์ที่หนึ่งโดยอ้างอิงถึง "ผู้ที่เป็นของอียิปต์บนและล่าง" พร้อมกับการกล่าวถึง สองสตรี พระนามเหยี่ยวทองคำ (บางครั้งก็เรียกว่า พระนามฮอรัสแแห่งทอง) เป็นพระนามที่ถูกสร้างขึ้นในช่วงราชวงศ์ที่สี่ พระนามสองพระนามสุดท้ายของผู้ปกครอง คือ พระนามนำหน้า และพระนามส่วนพระองค์ โดยทั่วไปจะปรากฎอยู่ในคาร์ทูชรูปวงกลมที่ผูกเชือกของผู้ปกครอง (ซึ่งในท้ายที่สุดแล้ว คาร์ทูชจะปรากฏพระนามของผู้ปกครองทั้งหมด รวมทั้งพระราชินีและพระราชโอรส) และเป็นที่รู้จักในพระนามครองบัลลังก์ และพระนามโอรสแห่งรา
พระนามฮอรัส
พระนามฮอรัสมักจะเขียนด้วยสัญลักษณ์เซเรค ซึ่งเป็นสัญลักษณ์แทนส่วนหน้าของพระราชวัง พระนามของฟาโรห์จะเขียนด้วยอักษรอียิปต์โบราณภายในสัญลักษณ์ดังกล่าว โดยปกติแล้วสัญลักษณ์ของเทพเจ้าเหยี่ยวฮอรัสจะตั้งอยู่ด้านบนหรือด้านข้าง
ผู้ปกครองอียิปต์อย่างน้อยหนึ่งพระองค์ คือ ฟาโรห์เซธ-เพอร์อิบเซน จากราชวงศ์ที่สอง พระองค์ทรงใช้สัญลักษณ์เทพเซธแทนรูปสัญลักษณ์ของเทพเจ้าฮอรัส ซึ่งอาจจะบ่งบอกถึงการแบ่งแยกศาสนาภายในพระราชอาณาจักร ซึ่งผู้สืบทอดพระราชบัลลังก์ของพระองค์ คือ ฟาโรห์คาเซคเอมวี โดยพระนามของพระองค์ที่ปรากฏสัญลักษณ์ของทั้งเทพเซธและเทพฮอรัส ซึ่งวางไว้เหนือพระนามของเขา และหลังจากนั้นสัญลักษณ์ของเทพฮอรัสจึงจะปรากฏคู่กับพระนามของฟาโรห์เสมอ
ในสมัยราชอาณาจักรใหม่ พระนามฮอรัสมักจะเขียนโดยไม่มีเซเรคล้อมรอบแล้ว
พระนามเนบติ ("สองสตรี")
พระนามเนบติ (แปลว่า "สองสตรี") เป็นพระนามที่มีความเกี่ยวข้องกับเทพีที่เรียกว่า "มุทราศาสตร์" ของอียิปต์บนและล่าง ดังนี้
คอลอิตวอตยูวอนต์ (เพลงเทย์เลอร์ สวิฟต์)
"คอลอิตวอตยูวอนต์" (Call It What You Want) เป็นเพลงที่บันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่หก เรพิวเทชัน เพลงออกจำหน่ายในวันที่ 3 พฤศจิกายน ค.ศ. 2017 เป็นซิงเกิลประชาสัมพันธ์จากอัลบั้ม สวิฟต์ร่วมแต่งและผลิตเพลงกับแจ็ก แอนโทนอฟฟ์
ตำแหน่งราชวงศ์อียิปต์โบราณ
พระนามเนบติ ("สองสตรี")
ฟาโรห์เซเมอร์เคตแห่งราชวงศ์ที่หนึ่งทรงใช้พระนามดังกล่าวอย่างแน่ชัดเป็นครั้งแรก ถึงแม้ว่าจะกลายมาเป็นพระนามอิสระในเฉพาะช่วงราชวงศ์ที่สิบสอง
คอลอิตวอตยูวอนต์ (เพลงเทย์เลอร์ สวิฟต์)
การเผยแพร่
หลังจากสวิฟต์จัดงานฟังเพลงในอัลบั้มเรพิวเทชัน ให้แฟนเพลง 100 คนทั่วโลก เมื่อเดือนตุลาคม ค.ศ. 2017 และหลังจากออกเพลง "กอร์เจิส" เป็นซิงเกิลประชาสัมพันธ์ลำดับที่สอง ในวันที่ 2 พฤศจิกายน ค.ศ. 2017 สวิฟต์ประกาศว่าเธอจะออกเพลง "คอลอิตวอตยูวอนต์" เป็นซิงเกิลประชาสัมพันธ์ลำดับที่สามจากอัลบั้มเรพิวเทชัน และโพสต์ตัวอย่างเพลงลงในบัญชีทวิตเตอร์และอินสตาแกรม เพลงออกเผยแพร่ในเที่ยงคืนวันที่ 3 พฤศจิกายน ค.ศ. 2017 พร้อมกับวิดีโอเนื้อเพลงในยูทูบ
ตำแหน่งราชวงศ์อียิปต์โบราณ
พระนามเนบติ ("สองสตรี")
พระนามดังกล่าวเขียนได้โดยไม่ต้องถูกล้อมรอบด้วยคาร์ทูชหรือเชเรค แต่มักจะเริ่มต้นด้วยอักษรอียิปต์โบราณสัญลักษณ์นกแร้งและงูเห่าที่วางอยู่บนตะกร้าสองใบ ซึ่ง "เนบติ" เป็นคำนามพหูพจน์
พระนามฮอรัสแห่งทอง
ยังเป็นที่รู้จักในชื่อ พระนามฮอรัสทองคำ ซึ่งเป็นรูปแบบของพระนามฟาโรห์ โดยทั่วไปจะมีรูปสัญลักษณ์นกเหยี่ยวฮอรัสเกาะอยู่บนหรือข้างอักษรอียิปต์โบราณที่มีความหมายว่า ทองคำ
ความหมายของพระนามดังกล่าวยังคงมีการโต้แย้งกัน ซึ่งความเชื่ออย่างหนึ่งคือสัญลักษณ์ดังกล่าวแสดงถึงชัยชนะของเทพฮอรัสเหนือเทพเซธ ซึ่งเป็นพระปิตุลาของพระอค์ เนื่องจากสัญลักษณ์ทองคำอาจจะหมายถึงว่า เทพฮอรัส "ทรงอยู่เหนือกว่าศัตรูของพระองค์" และทองคำก็ยังมีความสัมพันธ์อย่างแน่นแฟ้นกับความคิดของชาวอียิปต์โบราณที่เกี่ยวกับความเป็นชั่วนิรันดร์ ดังนั้น พระนามดังกล่าวอาจจะตั้งใจสื่อถึงพระนามฮอรัสอันเป็นนิรันดร์ของฟาโรห์
พระนามฮอรัสแห่งทองมีลักษณะคล้ายกับพระนามเนบติ โดยทั่วไปแล้วพระนามจะไม่ได้ถูกล้อมโดยคาร์ทูธหรือเชเรค
พระนามครองราชย์ (พระนามนำหน้า)
พระนามครองราชย์ของฟาโรห์ ซึ่งเป็นพระนามแรกจากสองพระนามที่เขียนในคาร์ทูช มักจะมาพร้อมกับพระนาม เนซู-บิติ (nsw(t)-bjt(j)) ซึ่งแปลว่า "[พระองค์] แห่งต้นกก[และ]ผึ้ง" และมักจะแปลเพื่อความสะดวกว่า "กษัตริย์แห่งอียิปต์บนและล่าง" (ต้นกกและผึ้งเป็นสัญลักษณ์ของอียิปต์บนและอียิปต์ล่างล่างตามลำดับ ถึงแม้ว่าการวิจัยเมื่อเร็วๆ นี้จะส่งผลให้การตีความดังกล่าวกลายเป็นข้อสงสัยก็ตาม  ))
พระนามฉายา เนบทาวี (nb tꜣwy) ซึ่งแปลว่า "เจ้าแห่งสองแผ่นดิน" ซึ่งหมายถึงบริเวณที่ลุ่มและบริเวณดินดอนสามเหลี่ยมปากแม่น้ำไนล์ของอียิปต์ ซึ่งมักจะถูกใช้เช่นเดียวกัน
พระนามส่วนพระองค์ (พระนามประสูติ)
เป็นพระนามที่ถูกขนานตั้งขึ้นเมื่อแรกประสูติ พระนามดังกล่าวนำหน้าด้วยพระนาม "พระโอรสแห่งรา" ซึ่งเขียนด้วยอักษรอียิปต์โบราณสัญลักษณ์รูปเป็ด (za) ซึ่งเป็นคำพ้องเสียงสำหรับคำว่า "บุตร" (za) ซึ่งอยู่ติดกับรูปดวงอาทิตย์ โดยเป็นอักษรอียิปต์โบราณที่เป็นสัญลักษณ์แทนสุริยเทพรา พระนามส่วนพระองค์ถูกใช้เป็นครั้งแรกในชุดพระนามของฟาโรห์อียิปต์โบราณในราชวงศ์ที่สี่ และได้เน้นย้ำถึงบทบาทของผู้ปกครองในฐานะทรงเป็นตัวแทนของสุริยเทพรา สำหรับสตรีที่ขึ้นเป็นฟาโรห์ คำนำหน้าก็แปลว่า "ธิดา" เช่นกัน
นักประวัติศาสตร์สมัยใหม่มักจะอ้างถึงผู้ปกครองอียิปต์โบราณด้วยพระนามดังกล่าว โดยเพิ่มลำดับ (เช่น "ที่ 2", "ที่ 3") เพื่อแยกความแตกต่างระหว่างผู้ปกครองต่างๆ ที่ทรงมีพระนามเดียวกัน
เหตุโจมตีในอัลมินยา พ.ศ. 2560
เมื่อวันที่ 26 พฤษภาคม พ.ศ. 2560 เกิดเหตุกลุ่มคนร้ายปิดบังใบหน้ากราดยิงชาวคริสต์คอปติกบนรถโดยสาร ขณะมุ่งหน้าจากเมืองมะฆอเฆาะฮ์ในจังหวัดอัลมินยาไปยังโบสถ์แห่งหนึ่งในจังหวัดบะนีซุวัยฟ์ซึ่งอยู่ทางตอนใต้ของกรุงไคโร ประเทศอียิปต์ ส่งผลให้มีผู้เสียชีวิตอย่างน้อย 28 คน และบาดเจ็บอีก 22 คน
ก่อนหน้าเหตุโจมตี
ในช่วงหลายเดือนที่ผ่านมา เกิดการโจมตีชาวคริสต์นิกายคอปติกหลายครั้ง โดยมีกลุ่มไอซิสอ้างว่าอยู่เบื้องหลัง ก่อนหน้าเมื่อวันที่ 9 เมษายน พ.ศ. 2560 เพิ่งเกิดเหตุระเบิดฆ่าตัวตายที่พุ่งเป้าโจมตีโบสถ์ 2 ครั้ง ทำให้มีผู้เสียชีวิตอย่างน้อย 46 คน และบาดเจ็บอีก 125 คน
เหตุการณ์ในภายหลัง
ภายหลังจากเกิดเหตุโจมตี ประธานาธิบดีอับดุลฟัตตาห์ อัสซีซี ของอียิปต์ ได้ประกาศภาวะฉุกเฉินทั่วอียิปต์เป็นเวลา 3 เดือน พร้อมรับปากว่าจะทำทุกอย่างที่จำเป็นเพื่อต่อสู้กับกลุ่มผู้ก่อการร้าย จากนั้น อียิปต์ส่งเครื่องบินรบหลายลำโจมตีค่ายทหารหลายแห่งในประเทศลิเบีย ซึ่งทางการอียิปต์ระบุว่า เป็นสถานที่ฝึกปรือนักรบของกลุ่มติดอาวุธ โดยทางการอียิปต์เชื่อว่า นักรบเหล่านี้เป็นผู้อยู่เบื้องหลังเหตุกราดยิงในอัลมินยา
.rw
.rw เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศรวันดา เริ่มใช้ครั้งแรกเมื่อ พ.ศ. 2539
ดูเพิ่ม
Toppdomän
อาสนวิหารแก็งแปร์
อาสนวิหารแก็งแปร์  (Cathédrale de Quimper) หรือชื่อเต็มว่า อาสนวิหารนักบุญกอร็องแต็งแห่งแก็งแปร์  (Cathédrale Saint-Corentin de Quimper) เป็นอาสนวิหารโรมันคาทอลิก และเป็นที่ตั้งของอัครมุขนายกประจำมุขมณฑลแก็งแปร์และเลอง ตั้งอยู่ในเขตเมืองแก็งแปร์ จังหวัดฟีนิสแตร์ ในแคว้นเบรอตาญ ประเทศฝรั่งเศส สร้างขึ้นเพื่ออุทิศให้แก่นักบุญกอร็องแต็งแห่งแก็งแปร์ ซึ่งเป็นมุขนายกองค์แรกของแก็งแปร์ในสมัยคริสต์ศตวรรษที่ 5
อาสนวิหารแห่งแก็งแปร์นี้สร้างขึ้นบนสักการสถานโบราณแบบโรมาเนสก์นามว่า "โบสถ์แม่พระ" ซึ่งสร้างสมัยคริสต์ศตวรรษที่ 11 และอาสนวิหารแห่งใหม่นี้ยังจัดเป็นอาสนวิหารแบบกอทิกที่เก่าแก่ที่สุดหนึ่งในสามแห่งของแคว้นเบรอตาญ อีกสองแห่งได้แก่ อาสนวิหารเทรกุยเย และอาสนวิหารแซ็ง-ปอล-เดอ-เลอง
อาสนวิหารแห่งนี้ได้ถูกขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1862
ประวัติ
การก่อสร้างได้สันนิษฐานว่าเริ่มขึ้นในปี ค.ศ. 1239 โดยมุขนายกแรโน คนสนิทของดุ๊กปีแยร์ที่ 1 แห่งเบรอตาญ แต่การก่อสร้างก็ยังไม่ได้เริ่มขึ้นจริงจังจนกระทั่งปี ค.ศ. 1280 ภายใต้การนำของมุขนายกเอว็อง เดอ ลา ฟอแร็สต์ โดยเริ่มต้นขึ้นเป็นรูปเป็นร่างอย่างรวดเร็วมาจนกระทั่งมีปัญหาด้านเทคนิคการก่อสร้าง งบประมาณ และการเมือง โดยเฉพาะอย่างยิ่งในสมัยคริสต์ศตวรรษที่ 14 ซึ่งเป็นช่วงของความวุ่นวายจากสงครามสืบราชบัลลังก์ ทำให้มีปัญหาล่าช้ามากมาย โดยบริเวณร้องเพลงสวดได้สร้างอย่างรวดเร็วในปี ค.ศ. 1330–1340 แค่ก็ยังมิได้มุงเพดานและหลังคาจนเสร็จจนกระทั่งปี ค.ศ. 1410 ในรัชสมัยของดุ๊กฌ็องที่ 5 แห่งเบรอตาญ
บริเวณหน้าบันทิศตะวันตกได้มีการวางศิลาฤกษ์ในปี ค.ศ. 1424 ซุ้มประตูฝั่งทิศเหนือ (portail des Baptêmes) และทิศใต้ (portail Sainte-Catherine) นั้นเสร็จสิ้นก่อนปี ค.ศ. 1433 ส่วนบริเวณหอทั้งสองยังไม่เสร็จสิ้นจนกระทั่งในคริสต์ศตวรรษที่ 19 จากนั้นได้ก่อสร้างส่วนบริเวณกลางโบสถ์และแขนกางเขนตามลำดับ เพดานของบริเวณกลางโบสถ์นั้นเสร็จในระหว่างปี ค.ศ. 1486–1493
Ebiscothyris
Ebiscothyris เป็นสกุลของแบรคิโอพอดที่อยู่ในวงศ์ Terebratulidae มีเพียงสปีชีส์เดียวคือ Ebiscothyris bellonensis.
อำเภอลาดหลุมแก้ว
ลาดหลุมแก้ว เป็นอำเภอหนึ่งในจังหวัดปทุมธานี​มีลักษณะ​เป็นพื้นที่ราบลุ่มมีคลองผ่านหลายสายปัจจุบัน​เป็นพื้นที่เชื่อมต่อการเดินทางไปจังหวัดสุพรรณบุรีและ​จังหวัดนครปฐม อาชีพส่วนใหญ่ของประชากรในอำเภอ​คือเกษตรกร​และมีอุตสาหกรรม​ปะปนอยู่ด้วย
ประวัติศาสตร์
อำเภอลาดหลุมแก้วเดิมชื่อ อำเภอเชียงราก ต่อมาในปี พ.ศ. 2460 ได้เปลี่ยนชื่อมาเป็นชื่ออำเภอดังเช่นปัจจุบัน
ที่ตั้งและอาณาเขต
ตั้งอยู่ทางทิศตะวันตกของจังหวัด มีอาณาเขตติดต่อเรียงตามเข็มนาฬิกา ดังนี้
การปกครองส่วนภูมิภาค
พื้นที่อำเภอลาดหลุมแก้วแบ่งเขตการปกครองย่อยเป็น 7 ตำบล แต่ละตำบลแบ่งออกเป็นหมู่บ้าน รวม 67 หมู่บ้าน ได้แก่
การปกครองส่วนท้องถิ่น
อำเภอลาดหลุมแก้วประกอบด้วยองค์กรปกครองส่วนท้องถิ่น 8 แห่ง ได้แก่
การคมนาคม
เส้นทางสายหลักของอำเภอลาดหลุมแก้ว ได้แก่ เส้นทางสายรองของอำเภอลาดหลุมแก้ว ได้แก่ ถนนเลียบคลองพระอุดม
สถานที่ท่องเที่ยว
เป็นวัดที่อยู่ในเขตอำเภอลาดหลุมแก้ว ในบริเวณวัดมีพระพุทธรูปปางพระผอม เป็นพระพุทธรูป ปางบำเพ็ญทุกรกิริยา ซึ่งสร้างขึ้นในสมัยรัชกาลที่ 5 พร้อมกับพระพุทธรูปตามระเบียงวัดเบญจมบพิตร นอกจากนี้ยังมีพลับพลาที่ประทับแรกนาขวัญ ในสมัยรัชกาลที่ 6 ที่เรียกว่า "ศาลาแดง" เดิมตั้งอยู่ที่วังพญาไท ในกรุงเทพฯ สร้างเป็นพลับพลาไม้สักทั้งหลังแม้แต่หลังคา นับเป็นพลับพลาที่สวยงามและทรงคุณค่าทางสถาปัตยกรรมชิ้นหนึ่ง ตั้งอยู่หมู่ที่ 4 ตำบลบ่อเงิน อำเภอลาดหลุมแก้ว ใช้ทางหลวงหมายเลข 346 (ปทุมธานี-บางเลน) ถึงหลักกม.ที่ 21-22 แล้วแยกเข้าวัดไปอีก 10 กม. วัดนี้เป็นแหล่งเก่าแก่ของหอยนางรมยักษ์ มีอายุกว่า 1,000 ปี มีเจดีย์ที่ก่อสร้างขึ้นจากการนำเอาหอยนางรมมาสร้างเป็นรูปเจดีย์ จึงเรียกว่า "เจดีย์หอย" มีอยู่ด้วยกัน 2 องค์ องค์แรกอยู่ปากทางเข้าวัด องค์ที่สองอยู่ในบริเวณวัด ในบริเวณวัดมีบึงน้ำขนาดใหญ่มีปลาสวายที่ทางวัดเลี้ยงอยู่เป็นจำนวนมาก และบ่อเต่าอยู่ข้างๆบึง นักท่องเที่ยวสามารถซื้ออาหารเลี้ยงปลาและเต่าได้ ตั้งอยู่ที่ บ้านลำมหาเมฆ หมู่ที่ 5 ตำบลบ่อเงิน อำเภอลาดหลุมแก้ว ห่างจากจังหวัดตามเส้นทางถนนปทุมธานี-บางเลน ประมาณ 14 กม. อยู่ระหว่างทางไปวัดเจดีย์หอย จะพบทางแยกเลี้ยวซ้ายเข้าวัด ระยะทางจากทางแยกนี้ประมาณ 1 กม. สิ่งที่น่าสนใจคือ บริเวณบึงน้ำไหลของวัดมีนก หลากหลายชนิดอาศัยสร้างรัง ฟักไข่ตามธรรมชาติจำนวนมาก ได้แก่ นกกระยางขาว นกกระสา นกกาน้ำ และนกชนิดอื่นๆ
.sb
.sb เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับหมู่เกาะโซโลมอน
ดูเพิ่ม
Toppdomän
Diestothyris
Diestothyris เป็นสกุลของแบรคิโอพอดที่อยู่ในวงศ์ Terebrataliidae.
สปีชีส์ของสกุลนี้พบในมหาสมุทรแปซิฟิกตอนเหนือ
สปีชีส์ในสกุล ได้แก่:
.sc
.sc เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเซเชลส์
ดูเพิ่ม
Toppdomän
การประกวดเพลงยูโรวิชันเอเชีย
การประกวดเพลงชิงชนะเลิศแห่งเอเชีย หรือเรียกโดยทั่วไปว่า การประกวดเพลงยูโรวิชันเอเชีย (Eurovision Asia Song Contest; Concours Eurovision Asie de la chanson) คือการประกวดเพลงประจำปี ในกลุ่มประเทศที่เป็นสมาชิกสหภาพการกระจายเสียงและแพร่ภาพแห่งเอเชีย-แปซิฟิก (Asia-Pacific Broadcasting Union: ABU) โดยประเทศที่ร่วมเข้าแข่งขันจะเลือกเพลงและนักร้อง ประเทศละหนึ่งชุดที่จะแสดงสดทางโทรทัศน์ โดยเพลงที่เข้าประกวดต้องเป็นเพลงที่แต่งขึ้นมาใหม่ทั้งเนื้อร้องและทำนอง
โดยการประกวดนี้ เกิดจากการที่ออสเตรเลียได้เข้าร่วมแข่งขันการประกวดเพลงยูโรวิชันเมื่อปี 2015 และเกิดความคิดที่จะจัดการประกวดในลักษณะนี้ขึ้นในภูมิภาคเอเชีย-แปซิฟิก จึงได้ซื้อลิขสิทธิ์มาทำในชื่อว่า Eurovision Asia Song Contest ส่วนที่ไม่ใช่ชื่อ Asiavision นั้นเนื่องจากสหภาพการกระจายเสียงและแพร่ภาพแห่งเอเชีย-แปซิฟิกได้ใช้ชื่อนี้ในเครือข่ายแลกเปลี่ยนข่าวสารของประเทศสมาชิกอยู่ก่อนแล้ว
อะดีเคดอันเดอร์กราวด์
อะดีเคดอันเดอร์กราวด์ เป็นอัลบั้มรวมเพลงลำดับที่สองและอีพีลำดับที่สิบเอ็ดของลิงคินพาร์กอันเดอร์กราวด์ ออกจำหน่ายในวันที่ 10 สิงหาคม พ.ศ. 2553 อัลบั้มนี้ประกอบด้วยเพลงทั้งหมดสิบเพลง โดยเป็นเพลงเดโมหรือเพลงที่รู้จักกันน้อยของลิงคินพาร์ก มีหนึ่งเพลงที่เป็นเพลงคัฟเวอร์แสดงสดโดยวงเทมเพิลออฟเดอะด็อก ร่วมกับนักร้องนำ คริส คอร์เนล
อย่าบอก
"อย่าบอก" เป็นซิงเกิลลำดับที่ 7 ของ อะตอม-ชนกันต์ รัตนอุดม ในปี พ.ศ. 2560 ประพันธ์เนื้อร้อง-แต่งทำนองโดย อะตอม-ชนกันต์ รัตนอุดม และเรียบเรียงโดย กันต์ รุจิณรงค์ ,กวิน อินทวงษ์ และชนกันต์ รัตนอุดม ออกจำหน่ายในวันที่ 7 พฤศจิกายน พ.ศ. 2560
ส่วนมิวสิกวีดีโอนี้ มีเนื้อหาเป็นเรื่องในออฟฟิศ เป็นเรื่องของการแสร้งทำเป็นเสียใจซะมากกว่า มันอาจจะบิดไปจากเรื่องจริงประมาณนึง แต่เราว่ามันก็น่าจะเจ็บปวดอยู่ เป็นนางเอกที่อยากให้โลกรู้ว่า ตัวเองเสียใจ ทั้งๆที่ตัวเองมีคนใหม่อยู่แล้ว แต่ว่าพระเอกคนที่เจ็บจริงไม่พูดอะไรเลย
การตอบรับ
เพลง อย่าบอก ติดอันดับสูงสุด 1 จากการจัดอันดับของ Youtube Top Trending ในไทย ด้วยบนยอดวิว 1,000,000 วิว ใน youtube หลังจากปล่อยไปได้ 1 วัน
จังหวัดอาโอโมริ
จังหวัดอาโอโมริ เป็นจังหวัดตั้งอยู่เหนือสุดของเกาะฮนชู อยู่ในภาคโทโฮกุ ของประเทศญี่ปุ่น เมืองหลวงของจังหวัดคือนครอาโอโมริ
ก่อนสงครามโลก
ก่อนการฟื้นฟูเมจิใน ค.ศ. 1868 บริเวณในจังหวัดอาโอโมรินั้นเคยเป็นส่วนหนึ่งของแคว้นมุตสึ จนกระทั่งในยุคเอโดะ ตระกูลฮิโรซากิได้เริ่มก่อสร้างท่าเรือในบริเวณนครอาโอโมริในปัจจุบัน เนื่องจากบริเวณใกล้เคียงเป็นป่าไม้ที่มีความอุดมสมบูรณ์ซึ่งทำให้เรือที่เข้ามายังท่าสามารถใช้เป็นหลักเขตได้ ป่าไม้ที่ใช้เป็นหลังเขตเหล่านี้ถูกเรียกว่า อาโอะ-โมริ ซึ่งต่อมากลายเป็นชื่อเมือง จังหวัดอาโอโมริได้รับการจัดตั้งขึ้นในปี 1871 และเมืองอาโอโมริได้รับการจัดตั้งขึ้นในปี 1889 ต่อมามีการยกฐานะเมืองอาโอโมริขึ้นเป็นนครในปี 1898 ด้วยประชากรราว 28,000 คน
ในเดือนพฤษภาคม 1910 เกิดไฟไหม้ครั้งใหญ่ขึ้นที่เขตยาซูกาตะ และด้วยกระแสลมที่แรงทำให้ไฟลุกลามไปอย่างรวดเร็วและทำลายเขตเมืองเกือบทั้งหมด บ้านเรือนกว่า 5,246 หลังและโกดังกว่า 157 แห่งถูกทำลาย อย่างไรก็ตาม เมืองอาโอโมริก็ได้ถูกทำลายลงอีกครั้งในช่วงสงครามโลกครั้งที่สองจากการทิ้งระเบิดเพลิงของสหรัฐอเมริกาโดยเครื่องบินบี-29 ซึ่งทำลายเขตเมืองไปกว่า 90%
หลังสงครามโลก
หลังสงครามโลก รัฐบาลญี่ปุ่นได้มีความคิดที่จะเชื่อมเกาะฮนชูกับเกาะฮกไกโดเข้าด้วยกัน และเกิดเป็นโครงการอุโมงค์เซกังขึ้นมา โครงการนี้สร้างเสร็จในปี 1985 โดยใช้เวลาก่อสร้างกว่า 23 ปีด้วยงบประมาณ 7 แสนล้านเยนและกลายเป็นอุโมงค์ที่ยาวที่สุดในโลก สามปีภายหลังอุโมงค์ก่อสร้างเสร็จในวันที่ 3 มีนาคม 1988 ก็เริ่มมีการเดินรถไฟผ่านอุโมงค์เป็นวันแรก และเป็นวันสุดท้ายที่เรือเฟอร์รี่ข้ามฟากเซกังซึ่งให้บริการมากว่า 80 ปีให้บริการ
ภูมิศาสตร์และการปกครอง
ทะเลสาบโทวาดะซึ่งเป็นแอ่งภูเขาไฟรูปกระจาดบริเวณทางใต้ของจังหวัดอาโอโมรินั้นยังกินพื้นที่คาบเกี่ยวกับจังหวัดอากิตะ โดยมีธารน้ำออกไหลเป็นแม่น้ำโออิราเซะซึ่งจะไหลไปออกมหาสมุทรแปซิฟิกที่นครอาโอโมริ
เขตการปกครอง
จังหวัดอาโอโมริประกอบด้วย 10 นคร 8 อำเภอ 22 เมือง และ 8 หมู่บ้าน พื้นที่ที่แสดงในตารางมาจากรายงานของสำนักงานสารสนเทศภูมิศาสตร์แห่งประเทศญี่ปุ่นใน พ.ศ. 2560 และจำนวนประชากรที่แสดงในตารางมาจากรายงานสำมะโนประชากรประจำ พ.ศ. 2558 ของสำนักงานสถิติ กระทรวงกิจการภายในประเทศและการสื่อสาร โดย 10 นครในจังหวัดอาโอโมริมีพื้นที่รวมกัน 4,584.81 ตารางกิโลเมตร หรือคิดเป็นร้อยละ 47.53 ของพื้นที่จังหวัด และมีประชากรรวม 1,013,321 คน หรือคิดเป็นร้อยละ 77.46 ของประชากรทั้งจังหวัด
อำเภอ เมือง และหมู่บ้าน
จังหวัดอาโอโมริมี 8 อำเภอ โดยแต่ละอำเภอมีเขตการปกครองต่าง ๆ ดังนี้
อากาศ
มีสนามบินสองแห่งตั้งอยู่ภายในจังหวัดอาโอโมริ ทั้งสองแห่งเป็นสนามบินขนาดเล็กสำหรับเที่ยวบินในประเทศและระหว่างประเทศจากเกาหลีเท่านั้น
รถไฟ
สายรถไฟด้านล่างนี้คือสายรถไฟของบริษัทรถไฟญี่ปุ่นตะวันออก (JR ตะวันออก) ที่ผ่านจังหวัดอาโอโมริ:
ระบบพิกัดสุริยวิถี
ระบบพิกัดสุริยวิถี (ecliptic coordinate system) เป็นระบบพิกัดทรงกลมท้องฟ้ารูปแบบหนึ่งสำหรับแสดงตำแหน่งของวัตถุทางดาราศาสตร์บนทรงกลมท้องฟ้า โดยยืนพื้นตามแนวสุริยวิถี
ภาพรวม
ระบบพิกัดสุริยวิถีใช้ ละติจูดสุริยวิถี (β) และลองจิจูดสุริยวิถี (λ) บนทรงกลมท้องฟ้า ในทำนองเดียวกันกับที่ใช้ละติจูดและลองจิจูดแสดงตำแหน่งพิกัดบนพื้นโลก
ละติจูดสุริยวิถีจะมีค่าเป็น 0 องศาที่ระนาบสุริยวิถี (หรือก็คือระนาบการโคจรของโลก) และจะมีค่าเป็น 90 องศาเมื่ออยู่ในทิศทางตั้งฉากกับสุริยวิถี ค่าจะเป็น + ในด้านที่มองเห็นการโคจรของโลกปรากฏเป็นทวนเข็มนาฬิกา และจะเป็น - ถ้าเห็นเป็นตามเข็มนาฬิกา ตำแหน่งที่ละติจูดสุริยวิถีอยู่ที่ +90 องศาเรียกว่า ขั้วสุริยวิถีเหนือ และตำแหน่งที่ละติจูดสุริยวิถีอยู่ที่ -90 องศาเรียกว่า ขั้วสุริยวิถีใต้ ขั้วสุริยวิถีเหนืออยู่ในกลุ่มดาวมังกร (ใกล้กับเนบิวลาตาแมว) และขั้วสุริยวิถีใต้อยู่ในกลุ่มดาวปลากระโทงแทง
การเคลื่อนที่ของขั้วท้องฟ้าเหนือ และขั้วท้องฟ้าใต้เนื่องจากการหมุนควงของโลกบนทรงกลมท้องฟ้าสามารถมองได้ว่าเป็นการเคลื่อนที่วงกลมโดยมีศูนย์กลางอยู่ที่ขั้วสุริยวิถีเหนือและขั้วสุริยวิถีใต้
ลองจิจูดสุริยวิถีเริ่มต้นที่ 0 องศาที่จุดวสันตวิษุวัต และค่าเพิ่มขึ้นในทิศทางเดียวกับการเคลื่อนที่ปรากฏของดวงอาทิตย์บนสุริยวิถี โดยนับถึง 360 องศาเมื่อกลับเข้าสู่จุดวสันตวิษุวัตอีกครั้ง ดังนั้นจุดครีษมายันอยู่ที่ลองจิจูดสุริยวิถี 90 องศา ส่วนจุดศารทวิษุวัตอยู่ที่ 180 องศา และจุดเหมายันคือ 270 องศา เมื่อการหมุนควงของโลกทำให้ตำแหน่งของจุดวสันตวิษุวัตเคลื่อนไปตามสุริยวิถี ค่าของลองจิจูดสุริยวิถีจะเปลี่ยนแปลงไปตามกาลเวลา
ระบบพิกัดสุริยวิถีเป็นพิกัดสัมพัทธ์กับระนาบการหมุนรอบดวงอาทิตย์ของโลก ดังนั้นจึงมักใช้เพื่อแสดงการเคลื่อนที่ของวัตถุท้องฟ้าในระบบสุริยะ
ศูนย์กลางของระบบพิกัด
ศูนย์กลางของระบบพิกัดสุริยวิถีอาจอยู่ที่โลกหรือที่ดวงอาทิตย์ก็ได้ ระบบพิกัดสุริยวิถีเมื่อมองจากบนโลกเรียกว่าระบบพิกัดสุริยวิถีแบบโลกเป็นศูนย์กลาง (geocentric) และพิกัดสุริยวิถีเมื่อมองจากดวงอาทิตย์เรียกว่า ระบบพิกัดสุริยวิถีแบบดวงอาทิตย์เป็นศูนย์กลาง (heliocentric)
พิกัดสุริยวิถีของวัตถุท้องฟ้าที่เห็นจากพื้นโลกและพิกัดสุริยวิถีของวัตถุท้องฟ้าที่เห็นจากดวงอาทิตย์จะมีความต่างกัน ตัวอย่างที่เห็นได้ชัดเช่นในกรณีของจันทร์แรม ดวงจันทร์ในข้างแรมนั้นจะอยู่ในตำแหน่งระหว่างโลกกับดวงอาทิตย์ แต่ตำแหน่งที่ของดวงจันทร์บนทรงกลมท้องฟ้าเมื่อมองจากโลกและตำแหน่งของดวงจันทร์บนทรงกลมท้องฟ้าเมื่อมองจากดวงอาทิตย์นั้นจะอยู่ตรงข้ามกัน 180 องศา
ดังนั้นแล้ว เมื่อแสดงวัตถุท้องฟ้าในระบบสุริยะด้วยพิกัดสุริยวิถี จึงจำเป็นต้องระบุให้ชัดเจนว่าพิกัดสุริยวิถีมองจากโลกหรือดวงอาทิตย์ ระบบพิกัดสุริยวิถีแบบโลกเป็นศูนย์กลางมักใช้เพื่ออธิบายตำแหน่งของดาวเทียมที่โคจรรอบโลก ในขณะที่พิกัดสุริยวิถีแบบดวงอาทิตย์เป็นศูนย์กลางมักใช้เพื่ออธิบายตำแหน่งของวัตถุท้องฟ้าเช่นดาวเคราะห์ ดาวเคราะห์น้อย ดาวหาง รวมถึงดาวเคราะห์เทียม ที่หมุนรอบดวงอาทิตย์
สโมสรฟุตบอลนิวคาสเซิลเวสต์เอนด์
สโมสรฟุตบอลนิวคาสเซิลเวสต์เอนด์ (Newcastle West End Football Club) เป็นอดีตสโมสรฟุตบอลอังกฤษที่เล่นช่วงสั้นๆ ใน นอร์เทิร์นฟุตบอลลีก และเอฟเอคัพ ในช่วงปลายศตวรรษที่ 19 ประวัติศาสตร์ทั้งหมดของพวกเขาอยู่ในช่วงปลายยุควิกตอเรียในนิวคาสเซิล
สโมสรมีชื่อเสียงมากที่สุดว่าเป็นหนึ่งในสองทีมฟุตบอลที่อยู่ในนิวคาสเซิลในขณะนั้น พวกเขารวมเข้ากับนิวคาสเซิลอีสต์เอนด์ ในปี ค.ศ. 1892 เนื่องจากนิวคาสเซิลเวสต์เอนด์ประสบปัญหาทางการเงินซึ่งนำไปสู่การล่มสลาย 10 ปี หลังจากที่พวกเขาก่อตั้งขึ้นครั้งแรก นิวคาสเซิลยูไนเต็ดได้ฟื้นคืนชีพเสื้อของนิวคาสเซิลเวสต์เอนด์เป็นชุดเยือนในบางโอกาสเช่นฤดูกาล 1995–96
ประวัติ
สโมสรก่อตั้งขึ้นในเดือนสิงหาคม ค.ศ. 1882 หลังจากสโมสรคริกเก็ตท้องถิ่น West End Cricket Club ตัดสินใจจัดตั้งทีมฟุตบอล เดิมสโมสรตั้งอยู่ที่ Town Moor ซึ่งเป็นสนามคริกเก็ต แต่หลังจากนั้นไม่นานพวกเขาก็ย้ายไปที่สนามฟุตบอลโดยเฉพาะที่ Great North Road ในปี ค.ศ. 1885 เพียงหนึ่งปีต่อมาในเดือนพฤษภาคม สโมสรได้ย้ายไปที่ เซนต์เจมส์พาร์ก หรือสนามเหย้าของ นิวคาสเซิลยูไนเต็ด ในปัจจุบัน
แม้จะมีการก่อตั้ง ฟุตบอลลีก สโมสรไม่ได้สมัครสมาชิกเพื่อเข้าร่วมลีก แต่กลายเป็นสมาชิกผู้ก่อตั้ง นอร์เทิร์นฟุตบอลลีก ในฤดูกาล 1889-90 สโมสรเข้าใกล้การคว้าแชมป์ นอร์เทิร์นฟุตบอลลีก ในฤดูกาลแรก นำโดย ทอม วัตสัน สโมสรจบด้วยการเป็นรองแชมป์
ในฤดูกาลเดียวกับที่เป็นรองแชมป์ลีก พวกเขาเข้าสู่รอบแรกของเอฟเอ คัพ ก่อนจะพ่ายแพ้ต่อ กริมสบีทาวน์ ฟอร์มของสโมสรในลีกย่ำแย่ในสองฤดูกาลถัดมา ซึ่งพวกเขาจบอันดับที่ 7 และ 8 ตามลำดับจากทั้งหมด 9 ทีม การจากไปของ ทอม วัตสัน ร่วมงานกับทีมคู่แข่งร่วมเมืองอย่าง นิวคาสเซิลอีสต์เอนด์ ถือเป็นสาเหตุสำคัญที่ทำให้สโมสรต้องตกต่ำลง และท้ายที่สุดก็ประสบปัญหาทางการเงิน ซึ่งนำไปสู่การล่มสลายในปี ค.ศ. 1892
นิวคาสเซิลอีสต์เอนด์
คู่แข่งในท้องถิ่นจากอีกฟากหนึ่งของเมือง นิวคาสเซิลอีสต์เอนด์ มีสถานการณ์ทางการเงินที่ดีกว่ามาก พวกเขากลายเป็น มืออาชีพ และเป็น บริษัทจำกัด ขณะที่นิวคาสเซิลเวสต์เอนด์เลิกกิจการ นิวคาสเซิลอีสต์เอนด์จ้างพนักงานและผู้เล่นของนิวคาสเซิลเวสต์เอนด์และใช้สนามเซนต์เจมส์พาร์กของนิวคาสเซิลเวสต์เอนด์เป็นสนามฟุตบอลแห่งใหม่ของพวกเขา
ในเดือนธันวาคมของปีเดียวกัน สโมสรตัดสินใจที่จะใช้ชื่อใหม่ เนื่องจากตอนนี้มีเพียงทีมเดียวในนิวคาสเซิลที่จะสนับสนุน ชื่อที่มีให้แฟน ๆ ให้เลือก ได้แก่ นิวคาสเซิลเรนเจอส์, นิวคาสเซิลซิตี และ นิวคาสเซิลยูไนเต็ด ชื่อหลังถูกตัดสินใจใช้เพื่อแสดงว่ามีทีมฟุตบอลเพียงทีมเดียวในเมืองนิวคาสเซิล สมาคมฟุตบอล ยอมรับการเปลี่ยนชื่อเมื่อวันที่ 22 ธันวาคม แต่การเปลี่ยนชื่อไม่ถือว่าถูกต้องตามกฎหมายในฐานะ บริษัท สโมสรฟุตบอลนิวคาสเซิลยูไนเต็ด จำกัด จนถึงวันที่ 6 กันยายน ค.ศ. 1895
ตะวัน จารุจินดา
ตะวัน จารุจินดา ชื่อเล่น เติ้ล (เกิด 7 ตุลาคม พ.ศ. 2523) เป็นนักแสดงชาวไทย เป็นบุตรชายของดวงดาว จารุจินดา และ สายัณห์ จันทรวิบูลย์ เติ้ลเป็นน้องชายของตั้ม คูณพสิล จารุจินดา มีผลงานการแสดงละครอย่างเช่นละครเรื่อง น้ำพุ จบการศึกษาระดับมัธยมศึกษาที่ โรงเรียนสามเสนวิทยาลัย ระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ พรชิตา ณ สงขลา
ผู้จัดละครและผู้กำกับละคร
ผลงานละครโทรทัศน์ทั้งหมดในฐานะผู้จัดละครและผู้กำกับละครช่อง 7 บริษัท มงคลการละคร จำกัด ต่อมาปี พ.ศ. 2560 เปลี่ยน​ชื่อเป็​น บริษัท​ มงคลดี โปร​ดัก​ชั่น จำกัด
ชนากานต์ ยืนยง
ชนากานต์ ยืนยง เป็นอดีตสมาชิกสภาผู้แทนราษฎรจังหวัดปทุมธานี 1 สมัย อดีตสมาชิกวุฒิสภาจังหวัดปทุมธานี และอดีตอธิการบดีมหาวิทยาลัยปทุมธานี
ประวัติ
ดร.ชนากานต์ ยืนยง เกิดเมื่อวันที่ 15 ตุลาคม พ.ศ. 2491 สำเร็จการศึกษาประกาศนียบัตรวิชาการศึกษา จากวิทยาลัยครูพระนครศรีอยุธยา ปริญญาตรี ครุศาสตรบัณฑิต (ค.บ.) จากวิทยาลัยครูเพชรบุรีวิทยาลงกรณ์ ในพระบรมราชูปถัมภ์ ปริญญาโท ครุศาสตรอุตสาหกรรมมหาบัณฑิต จากสถาบันเทคโนโลยีพระจอมเกล้าเจ้าคุณทหารลาดกระบัง และ doctor of management science สาขาการจัดการ, TECHNOLOGICAL UNIVERSITY OF THE PHILIPPINES ประเทศฟิลิปปินส์
การทำงาน
ดร.ชนากานต์ ยืนยง เป็นผู้รับใบอนุญาตจัดตั้งสถาบันอุดมศึกษาเอกชน โดยได้รับอนุญาตให้จัดตั้งตามพระราชบัญญัติสถาบันอุดมศึกษาเอกชนในนาม “วิทยาลัยปทุมธานี” เมื่อวันที่ 27 ธันวาคม พ.ศ. 2542 (ปัจจุบันคือ มหาวิทยาลัยปทุมธานี) และดำรงตำแหน่งอธิการบดีจนถึงปัจจุบัน และเป็นผู้รับใบอนุญาต วิทยาลัยนครราชสีมา วิทยาลัยนอร์ทเทิร์น (เดิมคือ วิทยาลัยลุ่มน้ำปิง) และสถาบันอุดมศึกษาอีกหลายแห่ง
ดร.ชนากานต์ ยืนยง เข้าสู่งานการเมืองโดยการลงสมัครรับเลือกตั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2549 ได้รับเลือกตั้งเป็นสมาชิกวุฒิสภาจังหวัดปทุมธานี ต่อมาลงสมัครรับเลือกตั้งในการเลือกตั้งซ่อมแทน เอกพจน์ ปานแย้ม ส.ส.ปทุมธานี ซึ่งถูกตัดสิทธิ์ทางการเมือง 5 ปี ในคดียุบพรรคการเมือง พ.ศ. 2551 และได้รับเลือกตั้งในนามพรรคประชาราช
ต่อมาปี 2554 เธอลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 18 พรรคภูมิใจไทย แต่ไม่ได้รับเลือกตั้ง เนื่องจากพรรคภูมิใจไทยได้เพียง 5 ที่นั่ง
ระบบศาลยุติธรรมเบลเยียม
ระบบศาลยุติธรรมแห่งประเทศเบลเยียมมีความคล้ายคลึงกับระบบศาลยุติธรรมของฝรั่งเศส ในขณะที่เบลเยียมนั้นมีการเปลี่ยนแปลงลักษณะการปกครองจากแบบรัฐเดี่ยวไปเป็นสหพันธรัฐ แต่ระบบยุติธรรมนั้นยังไม่ได้มีการปรับเปลี่ยนแต่แต่อย่างใด
ระบบยุติธรรมของเบลเยียมนั้นกล่าวถึงระบบศาลและศาลพิเศษ (hoven en rechtbanken, cours et tribunaux, Gerichtshöfe und Gerichte, courts and tribunals) ซึ่งกล่าวไว้ในรัฐธรรมนูญแห่งราชอาณาจักรเบลเยียม
ระบบยุติธรรมปกติ
[[File:Belgian judiciary English.png|thumb|260px|alt=ผังแสดงระบบยุติธรรมเบลเยียม ปีค.ศ. 2020|ผังแสดงระบบยุติธรรมเบลเยียม ปีค.ศ. 2020:
การแบ่งเขตอำนาจศาล
ตั้งแต่ค.ศ. 2018 เป็นต้นมา เขตอำนาจศาลยุติธรรมในเบลเยียมนั้นแบ่งเป็น 5 บริเวณ (แอนต์เวิร์ป บรัสเซลส์ เกนต์ ลีแยฌ และ มงส์) 12 เขต (arrondissements) และ 187 แคนทอน (cantons) ก่อนเดือนเมษายน ค.ศ. 2014 ที่มีการปฏิรูปนั้นเขตอำนาจศาลเคยแบ่งเป็น 27 เขต และ 225 แคนทอน ในปัจจุบันนั้น ยกเว้นบรัสเซลส์ จังหวัดเฟลมิชบราบันต์ และจังหวัดลีแยฌ เขตอำนาจศาลนั้นตรงกับเขตจังหวัดของเบลเยียม
ศาลฎีกา
ศาลฎีกา หรือ ศาลยุติธรรมสูงสุด (Hof van Cassatie, Cour de Cassation, Kassationshof, Court of Cassation) เป็นศาลสูงสุดในระบบยุติธรรมของเบลเยียม มีอำนาจพิจารณาพิพากษาคดีที่อุทธรณ์คำพิพากษาโดยศาลล่าง (ส่วนใหญ่จากศาลอุทธรณ์) และเพียงเป็นการพิพากษาจากโดยพิจารณาจากประเด็นข้อกฎหมาย (Points of law) เท่านั้น ซึ่งหมายความว่าศาลฎีกาจะไม่พิจารณาคดีใหม่ หรือทบทวนการสืบหาข้อเท็จจริงที่สิ้นสุดแล้วจากศาลล่าง อำนาจศาลฎีกานั้นจำกัดเพียงแค่การพิพากษายืนจากคำพิพากษาเดิม หรือกลับคำพิพากษา (ยกฟ้อง) ในกรณีที่คำพิพากษานั้นขัดหรือไม่ชอบด้วยกฎหมาย ในกรณีกลับคำพิพากษาแล้ว ศาลฎีกาจะส่งคดีไปให้ศาลอื่นที่อยู่ในระดับเดียวกันกับศาลที่ได้กลับคำพิพากษาไป ซึ่งคดีจะเข้าสู่กระบวนการพิจารณาใหม่ทั้งการสอบสวน และการพิจารณาจากข้อกฎหมาย จึงกล่าวได้ว่าศาลฎีกามีบทบาทในการทำให้การตีความกฎหมายเป็นเอกภาพตลอดทั่วทั้งประเทศ อย่างไรก็ตามอำนาจศาลฎีกานั้นไม่ได้ครอบคลุมถึงการพิพากษาคดีของศาลปกครองยกเว้นในบางกรณีเท่านั้น นอกจากนี้ศาลฎีกายังมีอำนาจพิจารณาคดีในประเด็นที่เสี่ยงต่อความลำเอียงหรืออคติในการพิจารณา เช่น การพิพากษาคดีอาชญากรรมในอดีต รวมถึงการพิจารณาคดีความที่จำเลยเป็นผู้พิพากษา หรืออัยการ
ศาลอุทธรณ์
ศาลอุทธรณ์ (hof van beroep, cour d'appel, Appellationshof, Court of appeal) เป็นศาลที่ใช้พิจารณาพิพากษาคดีอุทธรณ์ต่างๆ ที่มาจากศาลชั้นต้นเป็นหลักเพียงศาลเดียวในเบลเยียม โดยมีศาลอุทธรณ์ในเขตศาลทั้งห้าของเบลเยียม โดยการอุทธรณ์คำฟ้องนั้นจะได้รับการไต่สวนและพิจารณาคดีใหม่โดยผู้พิพากษา และทำการพิพากษาโดยศาลลูกขุน (Court of Assizes) ศาลอุทธรณ์นั้นยังมีอำนาจการพิจารณาคดีความที่เกี่ยวข้องกับผู้บริหารฝ่ายตุลากรและฝ่ายบริหารได้เป็นชั้นต้น และมีเพียงแต่ศาลอุทธรณ์ในบรัสเซลส์ และลีแยฌที่มีอำนาจพิจารณาคดีที่เกี่ยวข้องกับรัฐมนตรีของรัฐบาลกลาง และรัฐบาลท้องถิ่นได้โดยจะต้องได้รับการอนุญาตจากฝ่ายนิติบัญญัติของรัฐบาลนั้นๆ ก่อน คำพิพากษาของศาลอุทธรณ์นั้นถือเป็นที่สิ้นสุดในเรื่องของข้อเท็จจริงทางคดีความ ส่วนในประเด็นข้อกฎหมายนั้นสามารถยื่นอุทธรณ์ต่อให้ศาลฎีกาตีความคำพิพากษาได้
ศาลแรงงาน
ศาลแรงงาน (arbeidshof, cour du travail, Arbeitsgerichtshof, Court of labour) เป็นศาลชั้นอุทธรณ์ในระบบศาลเบลเยียม เพื่ออุทธรณ์คดีความด้านแรงงานจากศาลแรงงานชั้นต้นในแต่ละบริเวณ โดยมีศาลแรงงานในเขตศาลทั้งห้าของเบลเยียม (คล้ายกันกับศาลอุทธรณ์) โดยมีอำนาจพิจารณาคดีที่เกี่ยวข้องกับคดีแรงงาน โดยศาลแรงงานมีส่วนสำคัญคือ ผู้พิพากษาสมทบ ซึ่งได้รับการคัดเลือกจากองค์กรนายจ้าง และสหภาพแรงงานต่างๆ โดยคำพิพากษาของศาลแรงงานนั้นถือเป็นที่สิ้นสุดในเรื่องของข้อเท็จจริงทางคดี โดยสามารถยื่นอุทธรณ์ต่อศาลฎีกาได้ในประเด็นข้อกฎหมายได้
ศาลลูกขุน
ศาลลูกขุน (hof van assisen, cour d'assises, Assisenhof, Court of assizes) เป็นศาลอาญาสูงสุดในคดีอุกฉกรรจ์โทษร้ายแรงในเบลเยียม และเป็นศาลเดียวที่ใช้ลูกขุนในการพิพากษาคดี โดยมีเขตอำนาจศาลขึ้นอยู่เขตทั้งสิบจังหวัดของเบลเยียม และหนึ่งศาลสำหรับเขตในแคว้นเมืองหลวงบรัสเซลส์ (ซึ่งไม่ได้อยู่ในส่วนการปกครองของจังหวัดใดๆ) โดยศาลลูกขุนนั้นเป็นเพียงศาลเดียวในเบลเยียมที่แบ่งเขตตามการปกครองของประเทศ โดยไม่ถือเป็นศาลประจำ เนื่องจากจะมีการจัดตั้งศาลขึ้นใหม่ในการพิจารณาคดีแต่ละครั้ง ซึ่งประกอบด้วยองค์คณะผู้พิพากษาอาชีพจำนวน 3 คน (จากศาลอุทธรณ์ และศาลชั้นต้น) และคณะลูกขุนจำนวน 12 คน โดยคณะลูกขุนนั้นใช้เพื่อการไต่สวนหาข้อเท็จจริง และพิพาษาคดีร่วมกับผู้พิพากษา อำนาจพิจารณาคดีของศาลลูกขุนนั้นอยู่ในเรื่องคดีอาญาโทษร้ายแรงโดยไม่ต้องผ่านการพิจารณาของศาลชั้นต้นซึ่งถือเป็นคดีอาญาประเภทที่ร้ายแรงที่สุดในเบลเยียม รวมถึงเรื่องค่าสินไหมทดแทนอันสืบเนื่องมาจากคดีเหล่านี้ โดยในทางปฏิบัติแล้วคดีอาญาส่วนมากจะผ่านการพิจารณาคดีโดยศาลชั้นต้นก่อน นอกจากนี้อำนาจศาลยังรวมถึงคดีการเมือง และอาชญากรรมสื่อ ตามที่ระบุไว้ในรัฐธรรมนูญ ซึ่งจะต้องใช้การพิจารณาคดีโดยศาลลูกขุนเท่านั้น ผู้ต้องสงสัยไม่สามารถเข้ารับการพิจารณาคดีในศาลลูกขุนได้โดยปราศจากการฟ้องร้องคดีโดยศาลอุทธรณ์ชั้นไต่สวนก่อน คำพิพากษาของศาลลูกขุนนั้นถือเป็นที่สิ้นสุดในเรื่องของข้อเท็จจริงทางคดี โดยสามารถยื่นอุทธรณ์ต่อศาลฎีกาได้ในประเด็นข้อกฎหมายได้
ศาลชั้นต้น
ศาลชั้นต้น (rechtbank van eerste aanleg, tribunal de première instance, Gericht erster Instanz, Tribunal of first instance) เป็นศาลพิพากษาหลักในระบบศาลเบลเยียม มีอำนาจพิจารณาคดีความทั่วไป ยกเว้นกรณีคดีเฉพาะที่อำนาจศาลอื่นในการพิจารณาคดี โดยศาลชั้นต้นพิจารณาคดีต่างๆ รวมทั้งคดีแพ่ง คดีอาญา และคดีที่เกี่ยวกับกฎหมายผู้เยาว์ และกฎหมายครอบครัว นอกจากนี้ศาลชั้นต้นยังรับอุทธรณ์คดีความจากศาลโปริสภา และศาลไกล่เกลี่ย โดยคำพิพากษาของศาลชั้นต้นสามารถอุทธรณ์ได้กับศาลอุทธรณ์ ในประเทศเบลเยียมมีศาลชั้นต้นอยู่ในเขตศาลทั้งสิบสองเขต ยกเว้นกรณีของบรัสเซลส์ซึ่งมีสองแห่งอันเนื่องมาจากเหตุผลด้านความละเอียดอ่อนด้านภาษาในบรัสเซลส์ โดยแห่งแรกใช้ภาษาฝรั่งเศส และแห่งที่สองใช้ภาษาดัตช์ ศาลชั้นต้นแบ่งเป็นสี่แผนกหลักๆ ได้แก่ แผนกคดีแพ่ง แผนกคดีอาญา แผนกคดีครอบครัวและเยาวชน และแผนกบังคับคดี
ศาลแรงงานชั้นต้น
ศาลแรงงานชั้นต้น (Arbeidsrechtbank, Tribunal du travail, Arbeitsgericht, Labour court) เป็นศาลชั้นต้นที่พิจารณาคดีพิพาทระหว่างนายจ้างและลูกจ้าง และคดีที่เกี่ยวข้องกับประกันสังคม โดยศาลแรงงานชั้นต้นมีอยู่ในแต่ละเขต ศาลแรงงานชั้นต้นมิใช่แผนกหนึ่งของศาลชั้นต้น แต่เป็นศาลที่แยกออกมาอีกศาลหนึ่ง คำพิพากษาของศาลแรงงานชั้นต้นสามารถยื่นอุทธรณ์ได้ที่ศาลแรงงาน (Arbeidshof, Cour du travail, Arbeitsgerichtshof, Court of Labour)
ศาลพาณิชย์
ศาลพาณิชย์ (Ondernemingsrechtbank, Tribunal de l’entreprise, Unternehmensgericht, Business court) เป็นศาลพิพากษาที่มีอำนาจพิจารณาคดีความที่เกี่ยวกับการพาณิชย์ซึ่งอยู่นอกเหนือขอบเขตของศาลไกล่เกลี่ย และยังเป็นศาลที่รับอุทธรณ์คดีความพาณิชย์ที่พิพากษาโดยศาลไกล่เกลี่ย ศาลพาณิชย์ไม่ได้เป็นแผนกหนึ่งของศาลชั้นต้นเนื่องจากกฎหมายพาณิชย์ของเบลเยียมนั้นแยกออกจากกฎหมายแพ่งอย่างสิ้นเชิง ศาลพาณิชย์มีอยู่ในแต่ละเขตศาลของเบลเยียม
ศาลเขต
ศาลเขต (Arrondissementsrechtbank, Tribunal d'arrondissement, Bezirksgericht, Arrondissement Court) เป็นศาลที่จัดการข้อพิพาทด้านอำนาจพิจารณาคดีระหว่างศาลชั้นต้น ศาลพาณิชย์ และศาลแรงงานชั้นต้นภายในเขตพื้นที่ศาล ประกอบด้วยองคณะที่มาจากประธานศาลทั้งสาม
โดยหลักการแล้ว คำพิพากษาของศาลเขตนั้นไม่สามารถอุทธรณ์ได้ มีเพียงแต่อัยการสูงสุดโดยศาลอุทธรณ์สามารถยื่นอุทธรณ์คำพิพากษาต่อศาลฎีกาได้
ศาลโปริสภา
ศาลโปริสภา (politierechtbank, tribunal de police, Polizeigericht, Police tribunal) เป็นศาลชั้นต้นชั้นไต่สวนซึ่งมีอํานาจหน้าที่พิจารณาพิพากษาคดีจราจร และคดีอาญาลำดับต่ำสุดของศาลเบลเยียม โดยมีศาลโปริสภาในแต่ละเขตศาลของเบลเยียม โดยในแต่ละเขตแบ่งเป็นเขตย่อยๆลงไปตามพื้นที่ ยกเว้นกรณีของบรัสเซลส์ที่มีประเด็นอ่อนไหวทางการเมือง ซึ่งมีศาลโปริสภาในแต่ละเขตของบรัสเซลส์ โดยมีอำนาจหน้าที่ครอบคลุมถึงคดีละเมิด (Contravention) ซึ่งเป็นคดีอาญาประเภทต่ำสุดในกฎหมายอาญาเบลเยียม รวมถึงคดีละเมิดกฎจราจร และคดีอุบัติเหตุทางจราจร (ทั้งแพ่งและอาญา) นอกจากนี้ศาลโปริสภายังมีอำนาจสำหรับพิจารณาอุทธรณ์มาตรการลงโทษทางแพ่ง (Administrative penalty) ที่ออกโดยเขตเทศบาล หรือเขตปกครองอื่นๆ ที่มีลักษณะเดียวกัน คดีที่พิพากษาโดยศาลโปริสภาสามารถอุทธรณ์ได้ที่ศาลชั้นต้น ยกเว้นกรณีของ คดีลหุโทษ และคดีอุทธรณ์มาตรการลงโทษทางแพ่งต่างๆ
ศาลไกล่เกลี่ย
ศาลไกล่เกลี่ย (vredegerecht, justice de paix, Friedensgericht, justice of the peace) มีหน้าที่ไกล่เกลี่ยคดีความทางแพ่งในระดับย่อยในระบบศาลเบลเยียม โดยมีศาลไกล่เกลี่ยอยู่ในทุกแคนทอน ซึ่งในปีค.ศ. 2017 มีถึง 187 ศาล (บางแคนทอนมีหลายแห่ง) โดยมีอำนาจพิจารณาคดีแพ่งที่ไม่เกิน 5,000 ยูโร (ณ ปีค.ศ.​ 2018) ยกเว้นในกรณีของคดีความที่ศาลอื่นมีอำนาจเฉพาะ โดยมีอำนาจพิจารณาพิพากษาคดีแพ่งต่างๆ ซึ่งรวมถึงคดีฟ้องร้องทางแพ่งต่างๆ เช่น การเช่าหรือปล่อยเช่าอสังหาริมทรัพย์ การฟ้องขับไล่ผู้เช่า สิทธิในการใช้ทรัพย์สินของผู้อื่น การจัดรูปที่ดิน เครดิตผู้บริโภค หรือค่าสาธารณูปโภคค้างจ่าย นอกจากนี้ยังมีอำนาจพิจารณาคดีความครอบครัวบางบริเวณ โดยเฉพาะการแต่งตั้งผู้ปกครองทางกฎหมายสำหรับบุคคลสูงอายุที่ช่วยเหลือตัวเองไม่ได้ และการเข้ารับการรักษาพยาบาลโดยไม่สมัครใจในกรณีของผู้ป่วยทางจิต โดยศาลไกล่เกลี่ยนั้นไม่มีอำนาจพิจารณาคดีอาญาใดๆ คดีที่พิพากษาโดยศาลไกล่เกลี่ยสามารถยื่นอุทธรณ์ได้ที่ศาลชั้นต้น (ยกเว้นคดีบางประเภท)
ความช่วยเหลือด้านกฎหมาย
ประชาชนสามารถขอความช่วยเหลือด้านกฎหมายได้ที่สำนักงานศาลยุติธรรม (justitiehuis, maison de justice, justizhaus, House of Justice) ซึ่งตั้งอยู่ในเขตศาลแต่ละเขต และ 2 เขตในบรัสเซลส์ (ศาลหนี่งเป็นภาษาดัตช์ และอีกศาลเป็นภาษาฝรั่งเศส)
ศาลพิเศษ
ศาลรัฐธรรมนูญ เป็นศาลพิเศษที่ใช้พิจารณาคดีความขัดแย้งระหว่างในระดับรัฐและระดับท้องถิ่น รวมถึงกฎหมายใดๆ ที่อาจละเมิดสิทธิขั้นพื้นฐาน ศาลรัฐธรรมนูญถูกก่อตั้งขึ้นภายหลังจากการปฏิรูปการปกครองประเทศจากรัฐเดี่ยวเป็นสหพันธรัฐ โดยไม่ถือเป็นส่วนหนึ่งของศาลยุติธรรมเบลเยียม
ศาลระหว่างประเทศ
ประเทศเบลเยียมเป็นสมาชิกในองค์กรระหว่างประเทศหลายองค์กร โดยศาลระหว่างประเทศที่มีอำนาจศาลในเบลเยียมได้แก่
Dallinella
Dallinella เป็นสกุลของแบรคิโอพอดที่อยู่ในวงศ์ Terebrataliidae.
สปีชีส์ของสกุลนี้พบในอเมริกาเหนือ
.sd
.sd เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศซูดาน เริ่มใช้ครั้งแรกเมื่อ พ.ศ. 2540
ดูเพิ่ม
Toppdomän
เอนโด มาโมรุ
เอนโด มาโมรุ เป็นตัวละครเอกของเกมอินาสึมะอีเลฟเวน เป็นผู้รักษาประตูและกัปตันทีมชมรมฟุตบอลโรงเรียนไรมง
ประวัติ
เอนโด มาโมรุ เป็นหลานของเอนโดไดสุเกะชื่นชอบฟุตบอลเป็นอย่างมากจนถึงเข้าเส้นเลือดมีเอกลักษณ์เด่นคือมักโพกผ้าสีส้มไว้ในหัวเสมอเนื่องจากตั้งใจจะตามรอยเอนโด ไดสุเกะผู้รักษาประตูและสืบสานทีมอินาสึมะอิเลฟเวนความใฝ่ฝันที่จะแข่งขันและมีชื่อเสียงให้เหมือนกับอินาสึมะเลฟเวนใน 40 ปีก่อน
เอนโดมีความสามารถพิเศษคือสามารถอ่านสมุดบันทึกของเอนโด ไดสุเกะที่คนทั่วๆไปไม่สามารถอ่านออกได้ซึ่งกลายเป็นความสามารถพิเศษของเอนโดโดยเฉพาะ
ปัจจุบันเอ็นโดเป็นโค้ชของชมรมฟุตบอลไรมงแทนคุโดและได้สมรสกับนัตสึมิ ลูกสาวของผู้อำนวยการโรงเรียนไรมง
ฟุตบอลฟรอนเทียร์
เอนโดได้ขอทำการรื้อฟื้นชมรมฟุตบอลขึ้นมาใหม่ หลังจากถูกยุบลงไปเมื่อ 40 ปีก่อน โดยมีสมาชิกชมรมกลุ่มแรกคือ โซเมโอกะและฮันดะ ต่อมามีคาเบยามะ, คุริมัตสึ, โชรินจิ, ชิชิโด และอากิเป็นผู้ที่คอยสนับสนุนมาโดยตลอด โดยเอนโดเล่นผู้รักษาประตู และในเวลาต่อมา ก็มีสมาชิกเพิ่มขึ้นเรื่อยๆ จนในที่สุด ก็ได้ก่อตั้งทีมไรมงอีเลฟเว่นขึ้นมา โดยในช่วงแรกมี อ.ฟุยุไค เป็นโค้ชให้แต่ต่อมาได้ให้ฮิบิกิ เซย์โกเป็นโค้ช
ทีมแรกที่แข่งขันด้วยคือ ทีมเทย์โคคุ ที่นำทีมโดยคิโด ยูโตะ ผลคือทีมไรมงอีเลฟเว่นโดนนำไปก่อนถึง 20-0 ส่วนเอนโดก็บอบช้ำไปทั้งร่าง แต่ก็ได้โกเอนจิเข้ามาช่วยเหลือ แล้วใช้ท่าอัคคีสลาตันยิงเข้าประตูของฝั่งเทย์โคคุทำให้ทีมเทย์โคุขอสละสิทธิ์การแข่งขัน และในการแข่งขันครั้งต่อๆมา เอนโดก็ได้ฝึกฝนท่าใหม่ๆจนแข็งแกร่งขึ้น
ในการแข่งขันกับเซอุส เอนโดพยายามใช้ท่าหัตถ์มารสยบฟ้าที่ยังไม่สมบูรณ์ตั้งรับลูกเตะของอาโฟรดี, เฮรา และเดเมเท่ จนเสียประตูในครึ่งแรกไป 3-0 แต่ในครึ่งหลัง เอนโดก็ได้ใช้ท่าหัตถ์มารสยบฟ้าได้สำเร็จและพาทีมกลับมาพลิกชนะทีมเซอุสึไป  3-4 และกลายเป็นแชมป์ฟุตบอลฟรอนเทียร์ในรอบ 40 ปีได้สำเร็จ
โรงเรียนเอเลีย
เอนโด ได้เข้าร่วมทีมอินาสึมะคาราวานหลังจากเกิดเหตุการณ์สมาชิกโรงเรียนเอเลียถล่มโรงเรียน ในช่วงเดินทางไปยังจังหวัดฟุคุโอกะได้พบกับสุดยอดสมุดบันทึกของคุณตาอีกเล่มซึ่งมีท่าไม้ตายสุดยอดซึ่งไม้ตายที่ใช้ในสมุดบันทึกนั่งก็คือ หมัดเหล็กคุณธรรม และในช่วงการแข่งขันระหว่างทีมไดมอนด์ดัสค์เอนโดได้เล่นตำแหน่งลิเบอโร่และใช้ท่าไม้ตายลูกยิงและสุดยอดท่าไม้ตายที่ 3 ของสมุดบันทึกของคุณตาคือ ดิ เอิร์ธ
ฟุตบอลฟรอนเทียร์ อินเตอร์เนชันแนล
เอนโดได้รับถูกคัดเลือกตัวแทนทีมชาติญี่ปุ่นโดยอยู่ทีม A ใส่เสื้อหมายเลข 1 และได้รับผ่านเข้าอยุ่ทีมชาติญี่ปุ่นอินาสึมะเจแปนและเป็นกัปตันทีม
อินาสึมะอีเลฟเวน GO โครโน สโตน
เอนโดปรากฏตัวครั้งแรกในยุคฟุตบอลฟรอนเทียร์หลังจากเพิ่งเปิดชมรมฟุตบอลไรมง อัลฟ่าและสมาชิกทีมโพรโทคอล โอเมกาได้ปรากฏตัวต่อหน้าเอนโดและอากิ แต่เทนมะ เฟย์และคลาร์คเข้ามาช่วยเหลือเอาไว้ เอนโดร่วมทีมเทนมาร์สชั่วคราวเพื่อให้ยุคฟุตบอลของเทนมะและสมาชิกคนอื่นๆกลับมา ภายหลังจากเอาชนะทีมโพรโทคอล โอเมกาจึงทำให้แก้ไขเวลาช่วงยุคฟุตบอลฟรอนเทียร์ได้สำเร็จ
เอนโดในยุคของเทนมะได้เข้าร่วมเดินทางไปในอินาสึมะ TM คาราวาน และคอยทำหน้าที่เป็นโค้ชเช่นเดิม แต่หลังจากไทม์จั๊มป์ไปยังการแข่งขันกระชับมิตรระหว่างประเทศญี่ปุ่นและอเมริกา เบต้าได้ใช้สเฟียร์ดีไวซ์เพื่อผนึกเฟย์ แต่เอนโดเข้ามาปกป้องโดยใช้ท่าก็อดแฮนด์ V แต่ไร้ผลและถูกดูดเข้าไปในสเฟียร์ดีไวซ์ ส่งผลทำให้ถูกแปรสภาพเป็นโครโนสโตนเป็นคนแรกและถูกกำหนดในยุคปัจจุบันว่าเสียชีวิตจากประสบอุบัติเหตุทางรถยนต์
โครโนสโตนของเอนโดมีรูปทรงเป็นสามเหลี่ยมสีม่วง ซึ่งช่วงแรกได้ถูกครอบครองโดยโทโดแห่งเอลโดราโด แต่ซานาร์คชิงมาเป็นของตัวเอง และถูกชิงไปอีกครั้งโดยผู้สนับสนุน X (แอสเรย์) ทำให้โครโนสโตนอยู่กับเฟเดอร์จนถึงการแข่งขันแร็กนาร็อก ในช่วงก่อนการแข่งขันกับทีมเดอะลากูน เฟย์ไปเอาโครโนสโตนจากห้องของกลุ่มเฟย์เดอร์ และคืนกลับเป็นมนุษย์โดยเครื่องกลับสภาพโครโนสโตนของอัลโน และได้เป็นโค้ชในการแข่งขันรอบสุดท้าย
อินาสึมะอีเลฟเวน GO กาแลคซี่
เอนโด ปรากฏตัวในโอไดบะซ็อคเกอร์ การ์เดน เพื่อแนะนำสมาชิกทีมใหม่อย่าง อิจิคาวะ ซานาคุโร่ โดยก่อนหน้านั้นเอนโดตามหาซานาคุโร่เพื่อเข้ามาฝึกซ้อมก่อนรับมือกับการแข่งขันแกรนด์เซเลสต้า กาแลคซี่ที่กำลังจะมา
อาเรส โนะ เท็นบิง
เอนโดได้ย้ายไปที่โรงเรียนมัธยมต้นโทเนะงาวะโทเซ็นซึ่งเป็นโรงเรียนที่ไม่เคยมีชมรมฟุตบอลมาก่อน และเอนโดได้ท่าใหม่คือ ฟูจิน ไรจิน ที่พัฒนามาจากหัตถ์มารสยบฟ้าทำให้รับลูกได้ทั้งซ้ายและขวา แต่ยังไม่สมบูรณ์ ทำให้เอนโดได้พลาดท่า แต่ต่อมาทำท่านี้ได้สำเร็จ แล้วทีมอินาตุนิไรมงได้ใช้ท่าวิกตอรี่ไลน์ ซึ่งเป็นลูกยิง 3 ทิศทางได้แก่ ทางซ้าย ทางขวา​และทางตรงเลยแพ้ให้กับทีมอินาคุนิไรมงไปด้วยคะแนน 2-1
โอริออน โนะ โคะคุอิน
เอนโดได้รับผ่านเข้าอยุ่ทีมชาติญี่ปุ่นอินาสึมะเจแปนและเป็นกัปตันทีม ใส่เสื้อหมายเลข 1 ชุดสีเหลืองส้ม ในระหว่างการฝึกซ้อมหลังจากการแข่งขันกับทีมจากเกาหลีไป อิจิโฮชิได้มาขอคำแนะนำต่างๆนาๆกับเอนโด และชวนเอนโดไปฝึกด้วยกัน โดยที่มี คิโด ยูโตะ เป็นผู้เห็นเหตุการณ์และรู้จุดประสงค์ของอิจิโฮชิเป็นอย่างดี คิโดได้สะกดรอยตามอิจิโฮชิถึงสนามฝึก คิโดเห็นว่าอิจิโฮชิได้เตะบอลที่มีเหล็กแหลมเพื่อหวังลอบทำร้ายเอนโด แต่คิโดก็หยุดไว้ได้โดยการตะโกนไม่ให้เอนโดรับมัน ทำให้อิจิโฮชิแค้นมากเลยเปลี่ยนเป้าหมายมาทำร้ายคิโดแทน ในการฝึกหลังจากนัดที่สอง เอนโดได้มาคุยกับอิจิโฮชิหวังเปลี่ยนใจอิจิโฮชิได้ แต่ไม่สำเร็จ ในวันถัดมาระหว่างที่เอนโดกันอันนาไปซื้อของ ได้มีอันธพาลมาขวาง เอนโดได้ปัดป้องการกระทำที่รุนแรงของอันธพาล แต่อันธพาลเล่นละครตบตาตำรวจทำให้เอนโดถูกเรียกตัวเข้าสถานีตำรวจ
.sg
.sg เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศสิงคโปร์ เริ่มใช้ครั้งแรกเมื่อ พ.ศ. 2531
ดูเพิ่ม
Toppdomän
โนอาห์ เว็บสเตอร์
หลังเกษียณจึงได้หันมาเน้นด้านอักษรศาสตร์ที่ทำให้เว็บสเตอร์เป็นที่รู้จักในวงการพจนานุกรมอย่างกว้างขวาง โดยเฉพาะ “พจนานุกรมภาษาอังกฤษของอเมริกา” (ชุด 2 เล่ม) โดยทำการจดทะเบียนลิขสิทธิ์เป็นครั้งแรกของสหรัฐฯ ในปีพ.ศ. 2371 ซึ่งกลายเป็นอิทธิพลหลักที่มีต่อการเขียนพจนานุกรมในสมัยต่อๆ มา นอกจากนี้ หนังสือชื่อ “หนังสือสะกดคำปกน้ำเงิน” ได้ถูกนำมาใช้สอนในโรงเรียนของสหรัฐฯ เป็นเวลานานถึง 5 ชั่วคน เว็บสเตอร์จึงเกือบกลายเป็นคำเสมือนที่ใช้เรียกแทนพจนานุกรม และตัวเขาเองก็ได้รับการขนานามว่าเป็น “บิดาแห่งวิชาการและการศึกษา” ของอเมริกา ปัจจุบันพจนานุกรมของเขายังคงอยู่ในชื่อของ “พจนานุกรมเมอร์เรียม-เว็บสเตอร์”
ฟุตบอลดิวิชัน 3 ฤดูกาล 2559 กลุ่มภาคตะวันออก
ฟุตบอลดิวิชัน 3 ฤดูกาล 2559 กลุ่มภาคตะวันออก เป็นส่วนหนึ่งของการแข่งขันฟุตบอลดิวิชัน 3 ฤดูกาล 2559 ซึ่งเป็นการแข่งขันในระดับ ดิวิชัน 3 ฤดูกาลแรกของประเทศไทย หลังจากสมาคมฟุตบอลแห่งประเทศไทยยุบการแข่งขันฟุตบอลชิงถ้วยพระราชทานในประเภทต่างๆ โดยสโมสรที่เคยแข่งขันในถ้วย ข. ,ถ้วย ค. และ ถ้วย ง. ต้องมาแข่งขันรวมกันในฟุตบอล ดิวิชัน 3
ฟุตบอลดิวิชัน 3 แบ่งการแข่งขันออกเป็น 5 กลุ่ม ผู้ชนะของแต่ละกลุ่มจะได้เลื่อนชั้นขึ้นไปเล่นในไทยลีก 4 โดยในการแข่งขันกลุ่มภาคตะวันออก มีสโมสรที่เข้าร่วมการแข่งขันทั้งหมด 21 สโมสร
สโมสร
{|class = "wikitable" ! สโมสร !! จังหวัด
รอบแบ่งกลุ่ม
การแข่งขันในรอบแบ่งกลุ่มของภาคตะวันออก แบ่งออกเป็น 7 กลุ่ม กลุ่มละ 3 ทีม แข่งแบบพบกันหมด โดยทีมที่ได้อันดับ 1 ของกลุ่มที่ 1 และ กลุ่มที่ 7 จะผ่านเข้าไปแข่งขันในรอบที่ 3 โดยไม่ต้องผ่านรอบที่ 2
ส่วนทีมที่ได้อันดับที่ 2 ของกลุ่มที่ 1, อันดับที่ 1 - 2 ของกลุ่มที่ 2 - 6 และ ทีมที่ได้อันดับที่ 2 ของกลุ่ม 7 รวม 12 ทีม จะได้ผ่านเข้าไปแข่งขันต่อในรอบที่ 2
กลุ่มที่ 1
{|
กลุ่มที่ 3
{|
กลุ่มที่ 4
{|
กลุ่มที่ 5
{|
กลุ่มที่ 6
{|
กลุ่มที่ 7
{|
หมู่เกาะคุก
หมู่เกาะคุก (Cook Islands, มาวรีหมู่เกาะคุก: Kūki 'Āirani ) เป็นประเทศหมู่เกาะแบบมีสัมพันธ์เสรีกับประเทศนิวซีแลนด์ ตั้งอยู่ในมหาสมุทรแปซิฟิกตอนใต้ ประกอบไปด้วยเกาะน้อยใหญ่จำนวน 15 เกาะ มีพื้นที่ทั้งหมด 240 km2 เขตเศรษฐกิจจำเพาะของหมู่เกาะคุก (EEZ) กินอาณาเขตถึง 1,960,027 km2 ของมหาสมุทร